text: 
  " Nej, ikke sådan ! Men det kan man jo kalde det, hvis man vil ! 
  "
  
  I de sidste fem-seks år har Deres malerier fået et langt voldsommere,
   næsten erotisk udtryk, De har turdet " slå fra Dem med arme og 
  ben " og sluppet frigørende kræfter løs?
  
  " Jo, man tør lidt mere, og derfor vil jeg ikke give Dem ret i 
  udtrykket " oprørsk ", det har snarere at gøre med at vove, at " 
  turde tør ". "
  
  Vover man mere, når man bliver ældre?
  
  " Åbenbart ! Nogle vover mest, når de er unge. For andre tager det 
  bare lidt længere tid at nå den form for ungdom, hvor man får vovet
  . For mig har kunsten noget at gøre med at vove. "
  
  Hvordan oplever De omverdenens reaktioner på Deres kunst?
  
  " Jeg synes, den har været helt udover alle grænser positiv: En af 
  grundene til min tilbageholdenhed har været: " Kan du nu klare det, 
  hvis folk kritiserer dig for meget? " Men jeg har fået en modtagelse
  , som har været uhyre inspirerende i sig selv. Jeg tror, jeg er 
  blevet mødt med mere en nysgerrig velvillighed. "
  
  
  
  